《送林御史还北京》
明代·李时勉

独持使节出台端，关外人争识豸冠。行在趋朝朝复命，辕门握手夜同欢。

北征杀气天边肃，南去霜威马上寒。归见故人如有问，军中无事颇閒安。

作者简介：（1374—1450）明吉安府安福人，名懋，以字行，号古廉。永乐二年进士。预修《太祖实录》，书成，升翰林侍读。永乐十九年，曾上书反对都北京。洪熙元年，以言事系狱。宣德初复官。官至国子祭酒。卒谥忠文。有《古廉集》。